# Den Europæiske Unions C 424A/8. d

| | ISSN 1977-0871 |
| --- | --- |
| Den Europæiske Unions
  Tidende | C 424A |
| | |
| Dansk udgave | Meddelelser og oplysninger | 63. årgang8. december 2020 |

ISSN 1977-0871

Den Europæiske Unions

Tidende

C 424A

Dansk udgave

Meddelelser og oplysninger

63. årgang8. december 2020

---

| Indhold | Side |
| --- | --- |
| | V   Øvrige meddelelser |
| | ADMINISTRATIVE PROCEDURER |
| | EF-Sortsmyndigheden |
| 2020/C 424 A/01 | Indkaldelse af interessetilkendegivelser med henblik på udnævnelse til formandssuppleant til EF-Sortsmyndighedens appelkammer | 1 |

Indhold

Side

V   Øvrige meddelelser

ADMINISTRATIVE PROCEDURER

EF-Sortsmyndigheden

2020/C 424 A/01

Indkaldelse af interessetilkendegivelser med henblik på udnævnelse til formandssuppleant til EF-Sortsmyndighedens appelkammer

1

---

| DA | |
| --- | --- |

DA

---

V Øvrige meddelelser

ADMINISTRATIVE PROCEDURER

EF-Sortsmyndigheden

| 8.12.2020 | DA | Den Europæiske Unions Tidende | CA 424/1 |
| --- | --- | --- | --- |

8.12.2020

DA

Den Europæiske Unions Tidende

CA 424/1

---

INDKALDELSE AF INTERESSETILKENDEGIVELSER MED HENBLIK PÅ UDNÆVNELSE TIL FORMANDSSUPPLEANT TIL EF-SORTSMYNDIGHEDENS APPELKAMMER

(2020/C 424 A/01)

BESKRIVELSE AF EF-SORTSMYNDIGHEDEN OG APPELKAMMERET

EF-Sortsmyndigheden (herefter CPVO eller Sortsmyndigheden) er et uafhængigt EU-agentur, der blev oprettet ved Rådets forordning (EF) nr. 2100/94 af 27. juli 1994 om EF-sortsbeskyttelse (1). EF-Sortsmyndigheden er et EU-agentur med status som juridisk person, som har ansvar for at forvalte EF-sortsbeskyttelsen. Sortsbeskyttelsen er en ordning, der beskytter nye plantesorter på EU-plan med en intellektuel ejendomsret. EF-Sortsmyndigheden har til opgave at tilvejebringe og fremme et effektivt system til sikring af intellektuelle ejendomsrettigheder, som støtter udviklingen af nye samfundsgavnlige plantesorter.

EF-Sortsmyndigheden er beliggende i Angers i Frankrig. Den har ca. 50 ansatte og et årsbudget på ca. 20 mio. EUR, som hovedsagelig stammer fra de forskellige gebyrer, den opkræver.

Yderligere oplysninger kan findes på følgende websted: www.cpvo.europa.eu.

Ovennævnte forordning nr. 2100/94 indeholder bestemmelser om oprettelse af et eller flere appelkamre inden for EF-Sortsmyndigheden. Ved Kommissionens forordning (EF) nr. 874/2009 (2) blev der oprettet et appelkammer med ansvar for at træffe afgørelse om klager over EF-Sortsmyndighedens afgørelser om bl.a. meddelelse af EF-sortsbeskyttelse, indsigelse mod meddelelse, annullering eller fortabelse af EF-sortsbeskyttelse eller meddelelse af eller afslag på tvangslicens.

Appelkammeret består af en formand, yderligere to medlemmer og deres respektive suppleanter. Appelkammeret kan indkalde yderligere to medlemmer, hvis det finder, at en given appelsag er af en sådan art, at dette er påkrævet.

OPGAVEBESKRIVELSE

EF-Sortsmyndigheden søger en formandssuppleant til Sortsmyndighedens appelkammer. Hvis formanden er fraværende, varetager suppleanten dennes opgaver.

Formandssuppleanten skal i givet fald forestå følgende:

| — | i hver enkelt sag udnævne de øvrige medlemmer af appelkammeret og disses suppleanter fra en liste over kvalificerede medlemmer, som EF-Sortsmyndighedens administrationsråd har opstillet |
| --- | --- |

—

i hver enkelt sag udnævne de øvrige medlemmer af appelkammeret og disses suppleanter fra en liste over kvalificerede medlemmer, som EF-Sortsmyndighedens administrationsråd har opstillet

| — | lede EF-Sortsmyndighedens appelkammer og udøve de beføjelser, der er tillagt formanden ved forordning (EF) nr. 2100/94. |
| --- | --- |

—

lede EF-Sortsmyndighedens appelkammer og udøve de beføjelser, der er tillagt formanden ved forordning (EF) nr. 2100/94.

Appelkammerets formandssuppleant er uafhængig. Vedkommende er ikke bundet af nogen instrukser ved sine afgørelser.

Yderligere oplysninger om appelkammeret kan fås på: www.cpvo.europa.eu/main/en/home/community-plant-variety-rights/board-of-appeal.

UDNÆVNELSE

Embedsperioden for appelkammerets nuværende formandssuppleant udløber den 14. oktober 2021. I henhold til forordning (EF) nr. 2100/94 træffer Rådet for Den Europæiske Union afgørelse om udnævnelse af en suppleant til formanden ud fra en liste over kandidater, som foreslås af Europa-Kommissionen efter udtalelse fra EF-Sortsmyndighedens administrationsråd.

Formålet med denne indkaldelse af interessetilkendegivelser er at give Kommissionen mulighed for at opstille en endelig liste over kandidater til hvervet som formandssuppleant til appelkammeret, som den forelægger Rådet. Kandidaterne bør bemærke, at opførelse på listen ikke er nogen garanti for udnævnelse.

Europa-Kommissionen nedsætter et udvælgelsespanel, som indkalder de ansøgere, hvis profil stemmer bedst overens med de stillingsspecifikke krav, til samtale. Denne udvælgelse foretages ud fra ansøgernes kvalifikationer og nedenstående kriterier. Efter samtalerne udarbejder Europa-Kommissionen en liste over kandidater, som forelægges for EF-Sortsmyndighedens administrationsråd for udtalelse, inden den fremsendes til Rådet. Kandidaterne kan indkaldes til samtale med den relevante kommissær.

Embedsperioden er på fem år. Der er mulighed for genudnævnelse i henhold til forordning (EF) nr. 2100/94.

KRAV

| — | Kandidaten skal være statsborger i én af EU's medlemsstater. |
| --- | --- |

—

Kandidaten skal være statsborger i én af EU's medlemsstater.

| — | Kandidaten må ikke udføre andre hverv i EF-Sortsmyndigheden. |
| --- | --- |

—

Kandidaten må ikke udføre andre hverv i EF-Sortsmyndigheden.

| — | Kandidaten skal have meget gode engelskkundskaber (3). Kundskaber i andre officielle EU-sprog er en fordel. |
| --- | --- |

—

Kandidaten skal have meget gode engelskkundskaber (3). Kundskaber i andre officielle EU-sprog er en fordel.

| — | Kandidaten skal desuden have:






  — | en universitetsuddannelse i jura eller anerkendt kompetence opnået gennem erfaring med intellektuel ejendomsret eller registrering af plantesorter |
| --- | --- | --- |

—

Kandidaten skal desuden have:

—

en universitetsuddannelse i jura eller anerkendt kompetence opnået gennem erfaring med intellektuel ejendomsret eller registrering af plantesorter

| — | mindst 10 års erhvervserfaring på kandidatniveau (4), hvoraf en væsentlig del skal vedrøre intellektuel ejendomsret Sortsbeskyttelse ville være en yderligere fordel. |
| --- | --- |

—

mindst 10 års erhvervserfaring på kandidatniveau (4), hvoraf en væsentlig del skal vedrøre intellektuel ejendomsret Sortsbeskyttelse ville være en yderligere fordel.

| — | Juridisk eller anden relevant erfaring inden for intellektuel ejendomsret er en fordel, og det samme gælder administrativ erfaring og ledelseserfaring, som fortrinsvis skal være opnået i den offentlige sektor i en medlemsstat eller i en mellemstatslig organisation. |
| --- | --- |

—

Juridisk eller anden relevant erfaring inden for intellektuel ejendomsret er en fordel, og det samme gælder administrativ erfaring og ledelseserfaring, som fortrinsvis skal være opnået i den offentlige sektor i en medlemsstat eller i en mellemstatslig organisation.

ANSÆTTELSESVILKÅR

I formandens fravær forventes det, at dennes suppleant er til rådighed på deltid til at behandle klager, efterhånden som de indkommer. Formandssuppleanten behøver således ikke at afbryde sin nuværende erhvervsaktivitet, men den skal være forenelig med uafhængighedskravet for appelkammerets medlemmer. Vedtægten for tjenestemænd i Den Europæiske Union og ansættelsesvilkårene for Unionens øvrige ansatte (»personalevedtægten«) finder ikke anvendelse på appelkammerets formand, formandssuppleant og medlemmer, som ikke allerede er ansat i Den Europæiske Union (jf. artikel 31 og 47 i forordning (EF) nr. 2100/94).

Formandssuppleanten er forpligtet til at afgive en erklæring om eventuelle interesser, som kan være i strid med vedkommendes hverv i appelkammeret.

Formandssuppleanten forventes at stå til rådighed for at varetage disse opgaver mindst 10 dage pr. kalenderår.

I EF-Sortsmyndighedens administrationsråds afgørelse af 19. september 2019 fastlås det,

| 1. | at EU-ansatte i aktiv tjeneste i én af EU's institutioner, agenturer, organer eller myndigheder, som udnævnes til tjeneste i EF-Sortsmyndighedens appelkammer, må ikke modtage vederlag fra andre EU-institutioner, men kun godtgørelse af udgifter til tjenesterejser, jf. personalevedtægten. Med henblik herpå er det hensigtsmæssigt, at overdragelsen til EF-Sortsmyndighedens appelkammer som formandssuppleant aftales med den pågældende institution eller det pågældende agentur. |
| --- | --- |

1.

at EU-ansatte i aktiv tjeneste i én af EU's institutioner, agenturer, organer eller myndigheder, som udnævnes til tjeneste i EF-Sortsmyndighedens appelkammer, må ikke modtage vederlag fra andre EU-institutioner, men kun godtgørelse af udgifter til tjenesterejser, jf. personalevedtægten. Med henblik herpå er det hensigtsmæssigt, at overdragelsen til EF-Sortsmyndighedens appelkammer som formandssuppleant aftales med den pågældende institution eller det pågældende agentur.

| 2. | EF-Sortsmyndigheden kan indgå en serviceleveranceaftale (SLA) eller et aftalememorandum (MOU) med en EU-institution eller et EU-agentur om regulering af betingelserne for omkostninger (herunder tjenesterejseudgifter) for institutionens/agenturets ansatte, når disse gør tjeneste i EF-Sortsmyndighedens appelkammer. |
| --- | --- |

2.

EF-Sortsmyndigheden kan indgå en serviceleveranceaftale (SLA) eller et aftalememorandum (MOU) med en EU-institution eller et EU-agentur om regulering af betingelserne for omkostninger (herunder tjenesterejseudgifter) for institutionens/agenturets ansatte, når disse gør tjeneste i EF-Sortsmyndighedens appelkammer.

Vederlaget til en formandssuppleant i appelkammeret, som ikke er EU-ansat, er som følger:

| — | Vederlag pr. præsteret arbejdsdag (8 timers arbejdsdag): 500 EUR |
| --- | --- |

—

Vederlag pr. præsteret arbejdsdag (8 timers arbejdsdag): 500 EUR

| — | Maksimalt vederlag pr. appelsag: 7 500 EUR. |
| --- | --- |

—

Maksimalt vederlag pr. appelsag: 7 500 EUR.

Ud over dette vederlag modtager appelkammerets formandssuppleant følgende:

| a) | rejse- og opholdsudgifter i overensstemmelse med de seneste bestemmelser om godtgørelse til eksperter, der deltager i EF-Sortsmyndighedens egne møder eller rejser for at deltage i møder på dens vegne |
| --- | --- |

a)

rejse- og opholdsudgifter i overensstemmelse med de seneste bestemmelser om godtgørelse til eksperter, der deltager i EF-Sortsmyndighedens egne møder eller rejser for at deltage i møder på dens vegne

| b) | én ekstra arbejdsdag til rejser til og fra Angers, forudsat at den mundtlige høring finder sted, og at transporttiden er over en time. I tilfælde af, at appelkammeret behandler flere sager i løbet af én eller flere på hinanden følgende dage, gives der kun én ekstra arbejdsdag for rejsetid. |
| --- | --- |

b)

én ekstra arbejdsdag til rejser til og fra Angers, forudsat at den mundtlige høring finder sted, og at transporttiden er over en time. I tilfælde af, at appelkammeret behandler flere sager i løbet af én eller flere på hinanden følgende dage, gives der kun én ekstra arbejdsdag for rejsetid.

Appelkammerets høringer afholdes på EF-Sortsmyndighedens hovedkontor i Angers i Frankrig, eller virtuelt.

LIGE MULIGHEDER

Europa-Kommissionen og CPVO fører en aktiv ligestillingspolitik og politik for ikkeforskelsbehandling i overensstemmelse med artikel 1d i personalevedtægten (5).

ANSØGNING

Ansøgerne opfordres til, inden de indsender ansøgningen, omhyggeligt at kontrollere, om de opfylder alle udvælgelseskravene, navnlig kravene til eksamensbevis og erhvervserfaring på højt niveau samt sprogfærdigheder. Hvis ét af kravene ikke er opfyldt, udelukkes ansøgeren automatisk fra udvælgelsesproceduren.

Interesserede bedes søge via internettet på nedenstående websted og følge anvisningerne for hvert trin i proceduren:

https://ec.europa.eu/dgs/human-resources/seniormanagementvacancies/

Ansøgere skal have en gyldig e-mailadresse. Den benyttes til at bekræfte ansøgningen og til al kontakt undervejs på hvert trin i udvælgelsesproceduren. Ved ny e-mailadresse skal dette derfor meddeles Europa-Kommissionen.

Ansøgningen er først komplet, når der er uploadet et CV i pdf-format og skrevet en begrundelse online (maks. 8 000 skrifttegn). Ansøgerne kan indgive deres CV og begrundelse på hvilket som helst af Den Europæiske Unions officielle sprog.

Når onlineansøgningen er indgivet, modtager ansøgeren en e-mail, der bekræfter, at ansøgningen er blevet registreret. Hvis ansøgeren ikke modtager nogen e-mail med bekræftelse af ansøgningen, er ansøgningen ikke blevet registreret.

Bemærk, at det ikke er muligt at følge ansøgningens videre forløb elektronisk. Med hensyn til ansøgningens status vil ansøgerne blive kontaktet direkte af Europa-Kommissionen.

Ønskes yderligere oplysninger og/eller i tilfælde af tekniske problemer, kan ansøgerne sende en e-mail til: HR-MANAGEMENT-ONLINE@ec.europa.eu.

Af praktiske grunde og for at sikre et så kort forløb som muligt, både af hensyn til ansøgerne og institutionerne, gennemføres udvælgelsesproceduren på engelsk (6).

ANSØGNINGSFRIST

Ansøgningsfristen er den 19. januar 2021. Der lukkes for onlineansøgning kl. 12.00 (lokal tid i Bruxelles).

Ansøgerne har selv ansvaret for, at den elektroniske ansøgning er indgivet inden fristens udløb. Det frarådes på det kraftigste at vente til sidste øjeblik, eftersom stor trafik på internettet eller eventuelle problemer med internetforbindelsen kan føre til, at den elektroniske registrering afbrydes, inden den er afsluttet, hvorved hele processen vil skulle gentages forfra. Det er ikke muligt at indgive ansøgninger efter fristens udløb. Ansøgninger, som indkommer efter fristens udløb, tages ikke i betragtning.

VIGTIGE OPLYSNINGER TIL ANSØGERNE

Ansøgeren gøres opmærksom på, at udvælgelsespanelernes arbejde er fortroligt. Det er forbudt for ansøgere og andre, der optræder på deres vegne, at henvende sig direkte eller indirekte til medlemmerne af disse paneler. Alle spørgsmål skal rettes til det relevante panels sekretariat.

BESKYTTELSE AF PERSONOPLYSNINGER

Kommissionen sikrer, at ansøgernes personlige oplysninger behandles i overensstemmelse med Europa-Parlamentets og Rådets forordning (EU) 2018/1725 (7). Dette gælder især oplysningernes fortrolighed og sikkerhed.

---

(1)  EFT L 227 af 1.9.1994, s. 1.

(2)  Kommissionens forordning (EF) nr. 874/2009 af 17. september 2009 om gennemførelsesbestemmelser til Rådets forordning (EF) nr. 2100/94 for så vidt angår sagsbehandlingen ved EF-Sortsmyndigheden (EUT L 251 af 24.9.2009, s. 3).

(3)  Udvælgelsespanelet sikrer, at ansøgere med engelsk som modersmål ikke uberettiget opnår nogen fordele.

(4)  Erhvervserfaring tages kun i betragtning, hvis der er tale om et faktisk ansættelsesforhold defineret som et reelt lønnet arbejde som ansat (alle kontrakttyper) eller tjenesteyder. Erhvervsaktiviteter på deltidsbasis medregnes forholdsmæssigt på basis af den attesterede procentdel af fuldtidsansættelse. Barselsorlov/forældreorlov/adoptionsorlov tages i betragtning, hvis den falder inden for rammerne af en ansættelseskontrakt. En ph.d. sidestilles med erhvervserfaring, selv om den er ulønnet, men for en periode på højst tre år, forudsat at uddannelsen fuldføres. Hver periode kan kun medregnes én gang.

(5)  http://eur-lex.europa.eu/legal-content/DA/TXT/PDF/?uri=CELEX:01962R0031-20140701&from=DA

(6)  Udvælgelsespanelet sikrer, at ansøgere med engelsk som modersmål ikke uberettiget opnår nogen fordele.

(7)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).

---